《梁溪舟中遇吾廷介廷顺昆仲口歌送之》
明代·孙一元

吴门北下喜相寻，乍见扁舟系水浔。感慨独收今日泪，昂藏同露百年心。

高歌醉里江湖远，白发灯前夜雨深。此去秣陵如忆我，逢人还寄敬亭吟。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。